CELEX: 22007D0115
Language: hr
Date: 2007-09-28 00:00:00
Title: Odluka Zajedničkog odbora EGP-a br. 115/2007 od 28. rujna 2007. o izmjeni Priloga XI. (Telekomunikacijske usluge) i Protokola 37. uz Sporazum o EGP-u

11/Sv. 039
            
            
               HR
            
            
               Službeni list Europske unije
            
            
               219
            
         22007D0115
   
               L 047/36
            
            
               SLUŽBENI LIST EUROPSKE UNIJE
            
            
               28.09.2007.
            
         
      ODLUKA ZAJEDNIČKOG ODBORA EGP-a
   br. 115/2007
   od 28. rujna 2007.
   o izmjeni Priloga XI. (Telekomunikacijske usluge) i Protokola 37. uz Sporazum o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 98. i 101.,
   budući da:
   
               (1)
            
            
               Prilog XI. Sporazumu izmijenjen je Odlukom Zajedničkog odbora EGP-a br. 22/2007 od 27. travnja 2007. (1).
            
         
               (2)
            
            
               Protokol 37. uz Sporazum izmijenjen je Odlukom Zajedničkog odbora EGP-a br. 10/2004 od 6. veljače 2004. (2).
            
         
               (3)
            
            
               Odluku Komisije 2006/215/EZ od 15. ožujka 2006. o osnivanju stručne skupine na visokoj razini za savjetovanje Europske komisije o provedbi i razvoju strategije i2010 (3) treba unijeti u Sporazum.
            
         
               (4)
            
            
               Radi dobrog funkcioniranja Sporazuma, Protokol 37. uz Sporazum treba proširiti kako bi uključio stručnu skupinu na visokoj razini osnovanu Odlukom 2006/215/EZ, a Prilog XI. treba izmijeniti kako bi se odredili postupci za pridruživanje s tom skupinom
            
         
               (5)
            
            
               Odluka Komisije 2005/752/EZ od 24. listopada 2005. o osnivanju stručne skupine za elektroničko poslovanje unesena je u Prilog XI. Sporazumu Odlukom br. 120/2006 (4).
            
         
               (6)
            
            
               Radi dobrog funkcioniranja Sporazuma, Protokol 37. uz Sporazum treba proširiti kako bi uključio stručnu skupinu na visokoj razini za elektroničko poslovanje osnovanu Odlukom 2005/752/EZ, a Prilog XI. treba izmijeniti kako bi se odredili postupci za pridruživanje s tom skupinom,
            
         ODLUČIO JE:
   Članak 1.
   Prilog XI. Sporazumu mijenja se kako slijedi:
   
               1.
            
            
               Iza točke 5.n (Odluka Komisije 2005/752/EZ) umeće se sljedeća točka:
               
                           „5o.
                        
                        
                           
                              32006 D 0215: Odluka Komisije 2006/215/EZ od 15. ožujka 2006. o osnivanju stručne skupine na visokoj razini za savjetovanje Europske komisije o provedbi i razvoju strategije i2010 (SL L 80, 17.3.2006. str. 74.).
                           Postupci za pridruživanje Lihtenštajna, Islanda i Norveške u skladu s člankom 101. Sporazuma:
                           Svaka država EFTA-e, u skladu s člankom 3. Odluke Komisije 2006/215/EZ, može imenovati osobu koja će kao promatrač sudjelovati na sastancima stručne skupine na visokoj razini za i2010.
                           Europska Komisija pravovremeno obavješćuje sudionike o datumima sastanaka skupine i prosljeđuje im odgovarajuću dokumentaciju.”
                        
                     
         
               2.
            
            
               U točku 5.n (Odluka Komisije 2005/752/EZ) dodaje se sljedeće:
               „Postupci za pridruživanje Lihtenštajna, Islanda i Norveške u skladu s člankom 101. Sporazuma:
               Svaka država EFTA-e, u skladu s člankom 3. Odluke Komisije 2005/752/EZ, može imenovati osobu koja će kao promatrač sudjelovati na sastancima stručne skupine na visokoj razini za elektroničko poslovanje.
               Europska Komisija pravovremeno obavješćuje sudionike o datumima sastanaka skupine i prosljeđuje im odgovarajuću dokumentaciju.”
            
         Članak 2.
   U Protokol 37. uz Sporazum (koji sadrži popis predviđen člankom 101.) umeće se sljedeća točka:
   
               „18.
            
            
               Stručna skupina za elektroničko poslovanje (Odluka Komisije 2005/752/EZ).
            
         
               19.
            
            
               Stručna skupina na visokoj razini za i2010 (Odluka Komisije 2006/215/EZ).”
            
         Članak 3.
   Tekst Odluke 2006/215/EZ na islandskom i norveškom jeziku koji se objavljuje u Dodatku o EGP-u Službenom listu Europske unije vjerodostojan je.
   Članak 4.
   Ova Odluka stupa na snagu 29. rujna 2007. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 28. rujna 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 209, 9.8.2007., str. 40.
   
      (2)  SL L 116, 22.4.2004., str. 58.
   
      (3)  SL L 80, 17.3.2006., str. 74.
   
      (4)  SL L 282, 26.10.2005., str. 20.
   
      (5)  Ustavni zahtjevi nisu navedeni.